14. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 268 της 30 Μαρτ./8 Απρ. 1970 (ΦΕΚ Α΄82) Περί της ενεργουμένης κρατήσεως επί των κατά την εξόφλησιν τίτλων πληρωμής παρακρατουμένων εσόδων υπέρ Νομικών Προσώπων και τρίτων.  Έχοντες υπ’ όψιν: α)Τας διατάξεις του άρθρ. 98 του Ν.Δ. 321/1969 «περί Κώδικος Δημοσίου Λογιστικού» και β)την υπ’ αριθ. 188/70 γνωμοδότησιν του Συμβουλίου της Επικρατείας, προτάσει του Ημετέρου επί των Οικονομικών Υπουργού, απεφασίσαμεν και διατάσσομεν: Άρθρ.1.-1.Τα έσοδα των Νομικών Προσώπων και Τρίτων τα προερχόμενα εκ παρακρατήσεως κατά την εξόφλησιν τίτλων πληρωμής του Δημοσίου υπόκεινται εις κράτησιν 1% υπέρ του Δημοσίου.  2.Τα έσοδα των Μετοχικών Ταμείων, των Ταμείων Προνοίας και των Ταμείων Υγείας και Αλληλοβοηθείας των: α)Πολιτικών Υπαλλήλων, β)Στρατού, γ)Ναυτικού και δ)Αεροπορίας και απάντων εν γένει των Ασφαλιστικών Οργανισμών, τα προερχόμενα εκ των υπέρ αυτών ενεργουμένων κρατήσεων κατά την εξόφλησιν μισθών και πάσης ετέρας αποζημιώσεως υπαλλήλων, ως και αι αποδιδόμεναι τοκοχρεωλυτικαί δόσεις δια την απόσβεσιν δανείων δεν υπόκεινται εις παρακράτησιν ποσοστού τινός.  ΄Αρθρ.2.-1.Διατηρείται η αρμοδιότης των Δημοσίων Ταμείων δια τη είσπραξιν των εσόδων του Ιδρύματος Κοινωνικών Ασφαλίσεων. 2.Επί των εσόδων της προηγουμένης παραγράφου παρακρατείται ποσοστόν 1% υπέρ του Δημοσίου. (Αντί για τη σελ. 126,87)(ε) Σελ. 126,87(ζ) Τεύχος ΣΤ92-Σελ. 79 Λογιστικό Ειδικών Ταμείων Ν.Π.Δ.Δ. 25.Β.ε.14 